**Eiropas Sociālā fonda projekta Nr. 9.1.3.0/16/I/001**

**“Bijušo ieslodzīto integrācija sabiedrībā un darba tirgū”**

ietvaros

Ieslodzījuma vietu pārvaldes

sarunu procedūras

saskaņā ar Publisko iepirkumu likuma 8.panta septītās daļas

2.punkta b. un c. apakšpunktu

**“Personāla sagatavošana darbam ar VRS/VRS-SO instrumentiem un Vardarbības mazināšanas programmu”**

(identifikācijas numurs IeVP 2019/112/ESF)

protokols Nr. 2019/112/ESF/2

Rīgā, 2019. gada 2. oktobrī

Stabu ielā 89, Rīgā, 622.kab.

**Sēdes sākums:** plkst. 14.00

Iepirkuma, kas tiek veikts Eiropas Sociālā fonda projekta Nr.9.1.3.0/16/I/001 “Resocializācijas sistēmas efektivitātes paaugstināšana” (turpmāk – Projekts) ietvaros, ar Ieslodzījuma vietu pārvaldes (turpmāk – Pārvalde) priekšnieces 2019.gada 3.janvāra rīkojumu Nr. 4 “Par iepirkumu komisijas izveidošanu” un 2019.gada 22.janvāra rīkojumu Nr.23 “Par grozījumu izdarīšanu Ieslodzījuma vietu pārvaldes 2019.gada 3.janvāra rīkojumā Nr.4 “Par iepirkumu komisijas izveidošanu””, un 2019.gada 27.jūnija rīkojumu Nr.196 “Par grozījumu izdarīšanu Ieslodzījuma vietu pārvaldes 2019.gada 3.janvāra rīkojumā Nr.4 “Par iepirkumu komisijas izveidošanu”” izveidotās iepirkumu komisijas sēdē piedalās:

**Iepirkumu komisijas priekšsēdētājs:** Eiropas Sociālā fonda projekta Nr.9.1.2.0/16/I/001 “Bijušo ieslodzīto integrācija sabiedrībā un darba tirgū” un projekta Nr.9.1.3.0/16/I/001 “Resocializācijas sistēmas efektivitātes paaugstināšana” projektu vadītājs **Māris Luste.**

**Iepirkumu komisijas locekļi:**

Eiropas Sociālā fonda projekta Nr.9.1.3.0/16/I/001 “Resocializācijas sistēmas efektivitātes paaugstināšana” Mācību sistēmas pilnveidošanas personāla attīstības bloka vadītājs **Aigars Kruvesis;**

Eiropas Sociālā fonda projekta Nr.9.1.2.0/16/I/001 “Bijušo ieslodzīto integrācija sabiedrībā un darba tirgū” un projekta Nr.9.1.3.0/16/I/001 “Resocializācijas sistēmas efektivitātes paaugstināšana” vecākā grāmatvede **Alla Turoveca**.

**Piedalās (bez balss tiesībām):**

Eiropas Sociālā fonda projekta Nr.9.1.3.0/16/I/001 “Resocializācijas sistēmas efektivitātes paaugstināšana” Risku un vajadzību novērtēšanas bloka vadītāja **Jeļena** **Ļevina**.

**Protokolē:**

Eiropas Sociālā fonda projekta Nr.9.1.2.0/16/I/001 “Bijušo ieslodzīto integrācija sabiedrībā un darba tirgū” un projekta Nr.9.1.3.0/16/I/001 “Resocializācijas sistēmas efektivitātes paaugstināšana” jurists **Dmitrijs Orlovs.**

**Sēdi vada:** M. Luste.

**Sēdes gaita:**

Saskaņā ar 2018.gada 21.septembra rīkojumu Nr.186, līdz 2019.gada 31.decembrim Pārvaldē ar Projekta atbalstu plānots ieviest korekcijas nozares Kanādas zinātnieku Odrijas Gordones (Audrey Gordon) un Stīvena Vonga (Stephen Wong) izstrādāto Vardarbības mazināšanas programmu un tai atbilstošos diagnostikas instrumentus VRS (Vardarbības riska skala) un VRS-SO (Vardarbības riska skala dzimumnoziedzniekiem).

Instrumentu un programmas autori Odrija Gordone un Stīvens Vongs, un kuri ir vienīgie treneri, kuri var Latvijas Republikā apmācīt šīs metodikas lietošanai. Turklāt autoriem pieder autortiesības uz metodiku.

Ņemot vērā iepriekš minēto, Projekta iepirkumu plānā tika iekļauta un ir paredzēta aktivitāte projekta apakšdarbības Nr. 1.5.3. ietvaros veikt iepirkumu “Personāla sagatavošana darbam ar VRS/VRS-SO instrumentiem un vardarbības mazināšanas programmu”.

Pārvalde piemēroja Publisko iepirkumu likuma (turpmāk – Likums) 8. panta 7. daļu, kas nosaka, ka sarunu procedūru pasūtītājs ir tiesīgs piemērot, ja pakalpojumus var nodrošināt tikai konkrēts piegādātājs gadījumā, ja nepieciešams ievērot izņēmuma tiesību, tai skaitā intelektuālā īpašuma tiesību, aizsardzību. Savukārt Likuma 8. panta 8. daļā noteikts, ka 8. panta 7. daļas 2. punkta “b” un “c” apakšpunktā minētie izņēmumi ir piemērojami tikai tad, ja nav pamatotas alternatīvas vai aizstājēja un ja konkurences trūkuma iemesls nav iepirkumam noteiktās prasības.

Ņemot vērā iepriekš minēto, Iepirkumu komisija nolēma veikt sarunu procedūru par minēto Iepirkuma priekšmetu, nosūtot uzaicinājumu kandidātam piedalīties sarunās un iesniegt piedāvājumu, ievērojot 2019.gada 24.septembraprotokola Nr. 2019/112/ESF/1pielikumā minētās prasības.

Atbilstoši Iepirkumu komisijas 2019. gada 24. septembra lēmumam (2019. gada 24. septembra sarunu procedūras “Personāla sagatavošana darbam ar VRS/VRS-SO instrumentiem un vardarbības mazināšanas programmu” protokols Nr. 2019/112/ESF/1) Pārvaldes tīmekļvietnē tika nopublicēts paziņojums par sarunu procedūru.

M. Luste nosauc piedāvājumu iesniegušo pretendentu:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums | Piedāvājuma reģistrācijas Nr. |
| “PSYNERGY INTERNATIONAL”, reģistrācijas Nr. 102083525 | 814 Delaronde Way, Saskatoon, Saskatchewan, S7J 4A3, Kanāda | 2019. gada 27. septembrī | 10970 |

Pretendenta nosaukums, kurš iesniedzis piedāvājumu, kā arī piedāvātā cena:

|  |  |  |
| --- | --- | --- |
| **Nosaukums** | **Pretendents** | **Līgumcena, EUR (bez PVN)** |
| Personāla sagatavošana darbam ar VRS/VRS-SO instrumentiem un vardarbības mazināšanas programmu | “PSYNERGY INTERNATIONAL”, reģistrācijas Nr. 102083525 | **47 000,00** |

Kandidāta izslēgšanas gadījumi tika pārbaudīti [Likuma](https://likumi.lv/ta/id/287760-publisko-iepirkumu-likums) [42. pantā](https://likumi.lv/ta/id/287760-publisko-iepirkumu-likums#p42) noteiktajā kārtībā.

Atbilstoši likuma “Starptautisko un Latvijas Republikas nacionālo sankciju likums” 11.1 pantā norādītajam, pasūtītājs pārliecinās, vai uz līgumslēdzēju nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.

Saskaņā ar datubāzē (<http://sankcijas.kd.gov.lv/>) saņemto informāciju uz pretendentu “PSYNERGY INTERNATIONAL”, reģistrācijas Nr. 102083525, un tā valdes locekļiem nav attiecinātas sankcijas.

Ņemot vērā, ka pretendenta “PSYNERGY INTERNATIONAL”, reģistrācijas Nr. 102083525, piedāvājums atbilst paziņojumā minētajām prasībām un tehniskajai specifikācijai, Iepirkumu komisija nolēma iegādāties pakalpojumu Personāla sagatavošana darbam ar VRS/VRS-SO instrumentiem un vardarbības mazināšanas programmu no “PSYNERGY INTERNATIONAL”, reģistrācijas Nr. 102083525.

**Iepirkumu komisijas lēmums:**

1. Par iepirkuma (sarunas procedūras) “Personāla sagatavošana darbam ar VRS/VRS-SO instrumentiem un vardarbības mazināšanas programmu” (identifikācijas Nr. IeVP 2019/112/ESF) uzvarētāju atzīt un līguma slēgšanas tiesības piešķirt “PSYNERGY INTERNATIONAL”, reģistrācijas Nr. 102083525, juridiskā adrese: 814 Delaronde Way, Saskatoon, Saskatchewan, S7J 4A3, Kanāda, ar kopējo līgumcenu 47 000,00 EUR(četrdesmit septiņi tūkstoši *euro* un 00 centi) bez pievienotās vērtības nodokļa.
2. Nopublicēt Pārvaldes tīmekļvietnē paziņojumu par lēmuma pieņemšanu.

**Sēde beidzās:** plkst. 14.20

Iepirkumu komisijas priekšsēdētājs: M. Luste

Iepirkumu komisijas locekļi: A. Kruvesis

A. Turoveca

Protokolētājs: D. Orlovs

Bez balss tiesībām: J. Ļevina